चित्रकूट। फसल ऋण मोचन योजना के लिए 70474 किसानों ने आवेदन किया। जिसमें 26 हजार 266 किसानों का अब तक ऋण माफ किया गया है। योजना से वंचित किसानों में निराशा है। ज्यादातर किसानों के आवेदन रद् कर दिए गए हैं जिसमें कहा गया है कि बनाई गई योजना के नियम के तहत बाकी किसान नहीं आते। वही आज भी कृषि विभाग में किसान ऋण माफी के लिए आवेदन कृषि विभाग में जमा कर रहे हैं लेकिन सरकार की फसल ऋण मोचन योजना के लिए बनाई गई वेबसाइट बंद हैं। जिससे किसानों के आवेदन लोड नहीं किए जा रहे। संभावना है कि मुख्यमंत्री योगी आदित्यनाथ 16 सितंबर को जिले में आ रहे हैं। जिससे किसान आश लगाए हैं कि उनका ऋण माफ कर दिया जाएगा।